title: Javaslat: A TANÁCS HATÁROZATA az Európai Közösség és a Kazah Köztársaság közötti, a légi közlekedés bizonyos kérdéseiről szóló megállapodás aláírásáról és ideiglenes alkalmazásáról Javaslat: A TANÁCS HATÁROZATA az Európai Közösség és a Kazah Köztársaság közötti, a légi közlekedés bizonyos kérdéseiről szóló megállapodás megkötéséről

text:
Fontos jogi nyilatkozat

|

52008PC0092(01)R(01)

Corrigendum : Javaslat: a Tanács határozata az Európai Közösség és a Kazah Köztársaság közötti, a légi közlekedés bizonyos kérdéseiről szóló megállapodás aláírásáról és ideiglenes alkalmazásáról  /* COM/2008/0092 végleges */

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 2008.3.4COM(2008) 92 végleges/22008/0040 (CNS)Corrigendum : Annule et remplace la page de couverture de la version envoyée le 21.2.2008 ; concerne toutes les langues.Javaslat:A TANÁCS HATÁROZATAaz Európai Közösség és a Kazah Köztársaság közötti, a légi közlekedés bizonyos kérdéseiről szóló megállapodás aláírásáról és ideiglenes alkalmazásárólJavaslat:A TANÁCS HATÁROZATAaz Európai Közösség és a Kazah Köztársaság közötti, a légi közlekedés bizonyos kérdéseiről szóló megállapodás megkötéséről(előterjesztő: a Bizottság)INDOKOLÁSA JAVASLAT HÁTTERE |110 | A javaslat indokai és célkitűzései A Bíróság úgynevezett „nyitott égbolt” ügyekben hozott ítéleteit követően a Tanács 2003. június 5-én felhatalmazta a Bizottságot tárgyalások megkezdésére harmadik országokkal annak érdekében, hogy a meglévő megállapodások egyes rendelkezései helyébe közösségi megállapodás[1] lépjen („horizontális felhatalmazás”). E megállapodások célja megkülönböztetés nélküli hozzáférést biztosítani valamennyi közösségi légi fuvarozó számára a Közösség tagállamai és harmadik országok közötti légi útvonalakhoz, valamint összhangba hozni a tagállamok és a harmadik országok közötti kétoldalú légiközlekedési megállapodásokat a közösségi joggal. |120 | Általános háttér A tagállamok és harmadik országok közötti nemzetközi légiközlekedési kapcsolatokat hagyományosan a tagállamok és harmadik országok között létrejött kétoldalú légiközlekedési megállapodások, azok mellékletei és az egyéb kétoldalú vagy többoldalú szerződések szabályozzák. A tagállamok kétoldalú légiközlekedési megállapodásainak a kijelölésre vonatkozó hagyományos rendelkezései sértik a közösségi jogot. Lehetővé teszik egy harmadik ország számára, hogy megtagadja, visszavonja vagy felfüggessze egy tagállam által kijelölt azon légi fuvarozó jogosítványait vagy engedélyeit, amelynek többségi tulajdona és tényleges ellenőrzése nem az adott tagállam vagy annak állampolgárai kezében van. Ez az egy tagállamban alapított, de más tagállamok állampolgárai tulajdonában lévő és általuk ellenőrzött közösségi légi fuvarozókkal szembeni hátrányos megkülönböztetésnek minősül. Ez ellentétes a Szerződés 43. cikkével, amely valamely tagállamnak a szabad letelepedés jogát gyakorló állampolgárai számára a fogadó tagállamban az adott tagállam állampolgáraival egyenlő bánásmódot biztosít. Felmerülnek további problémák is, például a légi járművek tüzelőanyagára kivetett adók, a harmadik országok légi fuvarozói által a Közösségen belüli légi útvonalakra kiszabott viteldíjak vagy a légitársaságok közötti kötelező kereskedelmi megállapodások kérdése, amelyekben helyénvaló lenne biztosítani a közösségi jognak való megfelelést a tagállamok és a harmadik országok közötti kétoldalú légiközlekedési megállapodások meglévő rendelkezéseinek módosítása vagy kiegészítése révén. |130 | Hatályos rendelkezések a javaslat által szabályozott területen A megállapodás rendelkezései tizenöt olyan kétoldalú légiközlekedési megállapodás esetében lépnek a hatályos rendelkezések helyébe, vagy egészítik ki azokat, amely a tagállamok és a Kazah Köztársaság között jött létre. |140 | Összhang az Unió egyéb szakpolitikáival és célkitűzéseivel A megállapodás a Közösség külső légiközlekedési politikájának alapvető célkitűzését szolgálja azáltal, hogy hatályos kétoldalú légiközlekedési megállapodásokat hoz összhangba a közösségi joggal. |KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |Konzultáció az érdekelt felekkel |211 | A konzultáció módszerei, a megcélzott főbb alágazatok és a válaszadók általános bemutatása A tárgyalások során mindvégig konzultációk folytak úgy a tagállamokkal, mint az ágazat képviselőivel. |212 | A válaszok összefoglalása és figyelembevételük módja A tagállamok és az ágazat képviselőinek észrevételei figyelembe lettek véve. |A JAVASLAT JOGI ELEMEI |305 | A javaslat összefoglalása A Bizottság a „horizontális felhatalmazás” mellékletében foglalt mechanizmusokkal és irányelvekkel összhangban tárgyalásokat folytatott a Kazah Köztársasággal egy olyan megállapodás megkötéséről, amely a tagállamok és a Kazah Köztársaság között meglévő kétoldalú légiközlekedési megállapodások egyes rendelkezéseinek helyébe lép. A megállapodás 2. cikke szerint a kijelölésre vonatkozó hagyományos rendelkezések helyébe egy közösségi rendelkezés lép, amely valamennyi közösségi légi fuvarozó számára lehetővé teszi, hogy élvezze a letelepedési szabadságból származó előnyöket. A megállapodás 4. és 5. cikke a közösségi hatáskörre vonatkozó rendelkezések két típusát érinti. A 4. cikk a légi járművek tüzelőanyagaira kivetett adókkal foglalkozik, amelyet az energiatermékek és a villamos energia közösségi adóztatási keretének átszervezéséről szóló 2003/96/EK tanácsi irányelv és különösen annak 14. cikke (2) bekezdése harmonizált. A 5. cikk (Viteldíjak) a meglévő kétoldalú légiközlekedési megállapodások és a légi szolgáltatások vitel- és tarifadíjairól szóló 2409/92/EGK tanácsi rendelet közti ellentmondásokat oldja fel, ugyanis ez utóbbi megtiltja a harmadik országbeli légi fuvarozóknak, hogy a kizárólag a Közösségen belüli légi útvonalakon közlekedő légi járatok tekintetében árdiktáló magatartást érvényesítsenek. A 6. cikk a kétoldalú megállapodások egyértelműen versenyellenes rendelkezéseit (légitársaságok közötti, kötelező kereskedelmi megállapodások) összhangba hozza az európai uniós versenyjoggal. |310 | Jogalap Az EK-Szerződés 80. cikkének (2) bekezdése, valamint 300. cikkének (2) bekezdése. |329 | A szubszidiaritás elve A javaslat teljes mértékben a Tanács által adott „horizontális felhatalmazáson” alapul, figyelembe véve azokat a problémaköröket, amelyek a közösségi jog és a kétoldalú légiközlekedési megállapodások tárgyát képezik. |Az arányosság elve A megállapodás csak a közösségi jognak való megfeleléshez szükséges mértékben módosítja vagy egészíti ki a kétoldalú légiközlekedési megállapodások rendelkezéseit. |Az eszköz megválasztása |342 | Az Európai Közösség és a Kazah Köztársaság közötti megállapodás megkötése a leghatékonyabb eszköz a tagállamok és a Kazah Köztársaság közötti hatályos kétoldalú légiközlekedési megállapodásoknak a közösségi joggal való összehangolására. |KÖLTSÉGVETÉSI VONATKOZÁSOK |409 | A javaslat nincs kihatással a Közösség költségvetésére. |KIEGÉSZÍTő INFORMÁCIÓK |510 | Jogszabályok egyszerűsítése |511 | A javaslat a jogszabályok egyszerűsítésére törekszik. |512 | A tagállamok és a Kazah Köztársaság közötti kétoldalú légiközlekedési megállapodások rendelkezéseit egyetlen, egységes közösségi megállapodás vonatkozó rendelkezései egészítik ki vagy váltják fel. |570 | A javaslat részletes magyarázata A nemzetközi megállapodások aláírására és megkötésére vonatkozó kötelező eljárásnak megfelelően a Bizottság felkéri a Tanácsot, hogy hagyja jóvá az Európai Közösség és a Kazah Köztársaság között a légi szolgáltatások bizonyos kérdéseiről létrejött megállapodás megkötéséről, aláírásáról és ideiglenes alkalmazásáról szóló határozatot, valamint arra, hogy jelölje ki a felhatalmazott személyeket, akik a Közösség részéről aláírják a megállapodást. |1.  Javaslat:A TANÁCS HATÁROZATAaz Európai Közösség és a Kazah Köztársaság közötti, a légi közlekedés bizonyos kérdéseiről szóló megállapodás aláírásáról és ideiglenes alkalmazásárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 80. cikke (2) bekezdésére, összefüggésben 300. cikkének (2) bekezdése első albekezdésének első mondatával,tekintettel a Bizottság javaslatára[2],mivel:(1) A Tanács 2003. június 5-én felhatalmazta a Bizottságot, hogy tárgyalásokat kezdeményezzen harmadik országokkal a meglévő kétoldalú megállapodások egyes rendelkezéseinek közösségi megállapodással való felváltásáról.(2) A Bizottság a Közösség nevében tárgyalásokat folytatott a Kazah Köztársasággal egy, a légi közlekedés bizonyos kérdéseiről szóló megállapodás megkötéséről, összhangban a Bizottságot a meglévő kétoldalú megállapodások egyes rendelkezéseinek közösségi megállapodással való felváltása céljából harmadik országokkal folytatandó tárgyalások kezdeményezésére felhatalmazó tanácsi határozat mellékletében foglalt mechanizmusokkal és irányelvekkel.(3) A megállapodás későbbi időpontban történő megkötésére figyelemmel, a Bizottság által tárgyalt megállapodást alá kell írni és azt ideiglenesen alkalmazni kell,A KÖVETKEZŐKÉPPEN HATÁROZOTT:Egyetlen cikk1. A megállapodás későbbi időpontban történő megkötésére figyelemmel, a Tanács elnöke felhatalmazást kap arra, hogy kijelölje az Európai Közösség és a Kazah Köztársaság között a légi közlekedés bizonyos kérdéseiről szóló megállapodásnak a Közösség nevében történő aláírására jogosult személyt vagy személyeket.2. A megállapodás hatálybalépéséig a megállapodást ideiglenesen alkalmazni kell az azt a napot követő hónap első napjától, amelyen a felek értesítik egymást az ehhez szükséges eljárások lezárultáról. A Tanács elnöke felhatalmazást kap arra, hogy a megállapodás 9. cikke (2) bekezdésében előírt értesítést megküldje.3. A megállapodás szövegét csatolták e határozathoz.Kelt Brüsszelben, […]-án/-én.a Tanács részérőlaz elnök2008/0040 (CNS)Javaslat:A TANÁCS HATÁROZATAaz Európai Közösség és a Kazah Köztársaság közötti, a légi közlekedés bizonyos kérdéseiről szóló megállapodás megkötésérőlAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 80. cikke (2) bekezdésére, összefüggésben a 300. cikk (2) bekezdése első albekezdésének első mondatával, illetve a 300. cikk (3) bekezdésének első albekezdésével,tekintettel a Bizottság javaslatára[3],tekintettel az Európai Parlament véleményére[4],mivel:(1) A Tanács 2003. június 5-én felhatalmazta a Bizottságot, hogy tárgyalásokat kezdeményezzen harmadik országokkal a meglévő kétoldalú megállapodások egyes rendelkezéseinek egy közösségi megállapodással való felváltásáról.(2) A Bizottság a Közösség nevében tárgyalásokat folytatott a Kazah Köztársasággal egy, a légi közlekedés bizonyos kérdéseiről szóló megállapodás megkötéséről, összhangban a Bizottságot a meglévő kétoldalú megállapodások egyes rendelkezéseinek közösségi megállapodással való felváltása céljából harmadik országokkal folytatandó tárgyalások kezdeményezésére felhatalmazó tanácsi határozat mellékletében foglalt mechanizmusokkal és irányelvekkel.(3) Ezt a megállapodást a megállapodás későbbi időpontban történő megkötésére figyelemmel, a(z) […]-i …/…/EK tanácsi határozattal[5] összhangban a Bizottság a Közösség nevében […]-án/-én aláírta.(4) A megállapodást jóvá kell hagyni,A KÖVETKEZŐKÉPPEN HATÁROZOTT:1. cikk1. Az Európai Közösség és a Kazah Köztársaság között a légi szolgáltatások bizonyos kérdéseiről létrejött megállapodást a Közösség nevében a Tanács jóváhagyja.2. A megállapodás szövegét csatolták e határozathoz.2. cikkA Tanács elnöke felhatalmazást kap arra, hogy kijelölje a megállapodás 9. cikkének (1) bekezdése szerinti értesítés megtételére jogosult személyt vagy személyeket.Kelt Brüsszelben, […]-án/-én.a Tanács részérőlaz elnökMELLÉKLETMEGÁLLAPODÁSaz Európai Közösség és a Kazah Köztársaság közötta légi szolgáltatások bizonyos kérdéseirőlAZ EURÓPAI KÖZÖSSÉGegyrészről, valaminta Kazah Köztársaságmásrészről(a továbbiakban: a felek)TUDOMÁSUL VÉVE, hogy az Európai Közösség (különböző) tagállamai és a Kazah Köztársaság között kétoldalú légiközlekedési megállapodások jöttek létre, amelyek a Közösség jogszabályaival ellentétes rendelkezéseket tartalmaznak,TUDOMÁSUL VÉVE, hogy az Európai Közösség kizárólagos hatáskörrel rendelkezik számos olyan kérdést illetően, amelyre az Európai Közösség tagállamai és harmadik országok között létrejött kétoldalú légiközlekedési megállapodások kiterjedhetnek,TUDOMÁSUL VÉVE, hogy a közösségi jog szerint a valamely tagállamban székhellyel rendelkező közösségi légi fuvarozóknak joguk van hátrányos megkülönböztetés nélkül hozzáférni az Európai Közösség tagállamai és harmadik országok közötti légi útvonalakhoz,TEKINTETTEL az Európai Közösség és egyes harmadik országok között létrejött megállapodásokra, amelyek az ilyen harmadik országok állampolgárai számára lehetővé teszik, hogy a közösségi joggal összhangban engedélyezett légi fuvarozó vállalkozásokban tulajdonjogot szerezzenek,FELISMERVE, hogy az Európai Közösség tagállamai és a Kazah Köztársaság között létrejött kétoldalú légiközlekedési megállapodások egyes rendelkezéseit, amelyek a közösségi joggal ellentétesek, összhangba kell hozni azzal az Európai Közösség és a Kazah Köztársaság közötti légi szolgáltatások rendezett jogi hátterének létrehozása és az ilyen légi szolgáltatások folytonosságának fenntartása érdekében,MEGÁLLAPÍTVA, hogy a tagállamok és a Kazah Köztársaság között létrejött kétoldalú megállapodások azon előírásait, amelyek nem ellentétesek az Európai Közösség jogszabályaival, szükségtelen módosítani vagy más jogszabályokkal helyettesíteni,MEGÁLLAPÍTVA, hogy az Európai Közösségnek e tárgyalások keretében nem célja az Európai Közösség és a Kazah Köztársaság közötti légi forgalom mértékének növelése, a közösségi légi fuvarozók és a Kazah Köztársaság légi fuvarozói közti egyensúly befolyásolása, vagy a meglévő kétoldalú légiközlekedési megállapodások rendelkezéseinek a forgalmi jogok tekintetében történő módosítása,MEGÁLLAPÍTVA, hogy az I. mellékletben felsorolt kétoldalú megállapodások azon az alapelven nyugszanak, hogy a megállapodást kötő felek által kijelölt légitársaságoknak tisztességes és egyenlő lehetőségeket kell biztosítani ahhoz, hogy a meghatározott útvonalakon a megállapodásban foglalt szolgáltatásokat nyújthassák, és hogy ennek a megállapodásnak nem célja ezen az alapelven változtatni,MEGÁLLAPÍTVA, hogy a közösségi jog értelmében a légi fuvarozók – elméletileg – nem köthetnek olyan megállapodásokat, amelyek hatással lehetnek az Európai Közösség tagállamai közötti kereskedelemre, és amelyek célja vagy hatása a verseny megakadályozása, korlátozása vagy torzítása,FELISMERVE, hogy az Európai Közösség tagállamai és a Kazah Köztársaság között létrejött kétoldalú légiközlekedési megállapodások azon rendelkezései, amelyek i. előírják vagy előnyben részesítik a vállalkozások közötti olyan megállapodások, vállalkozástársulások által hozott döntések vagy összehangolt magatartások elfogadását, amelyek megakadályozzák, torzítják vagy korlátozzák a légi fuvarozók közötti versenyt az adott útvonalakon; vagy ii. bármely efféle megállapodás, határozat vagy összehangolt magatartás hatásait erősítik; vagy iii. a légi fuvarozókra vagy más magánjellegű gazdasági szereplőkre hárítják a felelősséget az olyan intézkedésekért, amelyek megakadályozzák, torzítják vagy korlátozzák a légi fuvarozók közötti versenyt a vonatkozó útvonalakon, hozzájárulhatnak ahhoz, hogy a vállalkozásokra vonatkozó versenyszabályok veszítsenek hatékonyságukból,A KÖVETKEZŐKBEN ÁLLAPODTAK MEG:1. CIKKÁltalános rendelkezések1. E megállapodás alkalmazásában „a tagállamok” az Európai Közösség tagállamai.2. Az I. mellékletben felsorolt valamennyi megállapodásban az adott megállapodásban szerződő félként szereplő tagállam állampolgáraira való hivatkozásokat az Európai Közösség tagállamainak állampolgáraira való hivatkozásként kell értelmezni.3. Az I. mellékletben felsorolt valamennyi megállapodásban az adott megállapodásban szerződő félként szereplő tagállam légi fuvarozóira vagy légitársaságaira való hivatkozásokat az Európai Közösség bármely tagállama által kijelölt légi fuvarozókra vagy légitársaságokra való hivatkozásként kell értelmezni.4. Ez a megállapodás nem hoz létre további közlekedési jogokat azokon kívül, amelyeket a kétoldalú megállapodások biztosítanak. A közlekedési jogok biztosítása továbbra is kétoldalú megállapodások keretében történik.2. CIKKTagállam általi kijelölés1. A II. melléklet a), illetve b) pontjában felsorolt cikkek vonatkozó rendelkezései helyébe az e cikk (2) és (3) bekezdésének rendelkezései lépnek az érintett tagállam légi fuvarozójának kijelölése, a légi fuvarozó részére a Kazah Köztársaság által megadott engedélyek és jogosítványok, valamint a légi fuvarozó ilyen engedélyeinek vagy jogosítványainak megtagadása, visszavonása, felfüggesztése vagy korlátozása tekintetében.2. A tagállam kijelölésének kézhezvételét követően a Kazah Köztársaság a lehető legrövidebb eljárási időn belül megadja a megfelelő engedélyeket és jogosítványokat, feltéve, hogy:i. a légi fuvarozót az Európai Közösséget létrehozó szerződés értelmében a kijelölő tagállamban alapították, és az Európai Közösség jogszabályainak megfelelő érvényes működési engedéllyel rendelkezik;ii. az üzemben tartási engedély kiadásáért felelős tagállam gyakorolja és fenntartja a légi fuvarozó hatékony szabályozási ellenőrzését, és az illetékes légiforgalmi hatóságot a kijelölésben egyértelműen meghatározza; valamintiii. a légi fuvarozó vállalkozás tulajdonjoga és tényleges ellenőrzése közvetlenül vagy többségi tulajdon révén a tagállamok és/vagy a tagállamok állampolgárai, vagy a III. mellékletben felsorolt egyéb államok és/vagy azok állampolgárai kezében van.3. A Kazah Köztársaságnak jogában áll a tagállam által kijelölt légi fuvarozó engedélyeit vagy jogosítványait megtagadni, visszavonni, felfüggeszteni vagy korlátozni, amennyiben:i. a légi fuvarozót az Európai Közösséget létrehozó szerződés értelmében nem a kijelölő tagállamban alapították, vagy az nem rendelkezik az Európai Közösség jogszabályainak megfelelő érvényes működési engedéllyel;ii. az üzemben tartási engedély kiadásáért felelős tagállam nem ellenőrzi hatékonyan vagy folyamatosan a légi fuvarozót, vagy az illetékes légiforgalmi hatóság a kijelölésben nincs egyértelműen meghatározva; vagyiii. a légi fuvarozó vállalkozás tulajdonjoga vagy tényleges ellenőrzése közvetlenül vagy többségi tulajdon révén nem a tagállamok és/vagy a tagállamok állampolgárai és/vagy a III. mellékletben felsorolt egyéb államok és/vagy azok állampolgárai kezében van;iv. a légi fuvarozó a Kazah Köztársaság és az Európai Unió egy másik tagállama között létrejött kétoldalú megállapodás alapján már rendelkezik üzemeltetési engedéllyel; ésv. Kazahsztán bizonyítani tudja, hogy az e megállapodás szerinti forgalmi jogok olyan útvonalon történő gyakorlása, amely érinti az Európai Unió az adott másik tagállamának egy pontját, megkerülné a forgalmi jogoknak az adott másik, a iv. pontban említett megállapodással bevezetett korlátozásait.Az e bekezdés szerinti jogának gyakorlása során a Kazah Köztársaság a közösségi légi fuvarozók egyikét sem különböztetheti meg hátrányosan nemzetisége alapján.3. CIKKBiztonság1. A II. melléklet c) pontjában felsorolt cikkek rendelkezései kiegészülnek e cikk (2) bekezdésének rendelkezéseivel.2. Ha egy tagállam olyan légi fuvarozót jelöl ki, amelynek szabályozási ellenőrzését egy másik tagállam gyakorolja és tartja fenn, a Kazah Köztársaságnak a légi fuvarozót kijelölő tagállam és a Kazah Köztársaság között létrejött megállapodásban foglalt biztonsági rendelkezések szerinti jogai ugyanúgy érvényesülnek mind a biztonsági előírásoknak az adott másik tagállam általi elfogadása, végrehajtása és betartása tekintetében, mind pedig az adott légi fuvarozó működési engedélye tekintetében.4. CIKKA légi járművek tüzelőanyagaira kivetett adók1. A II. melléklet d) pontjában felsorolt cikkek megfelelő rendelkezései kiegészülnek e cikk (2) bekezdésének rendelkezéseivel.2. Az ezzel ellentétes rendelkezések ellenére a II. melléklet d) pontjában felsorolt megállapodásokban foglaltak nem akadályozhatják meg a tagállamokat abban, hogy hátrányos megkülönböztetés nélkül adókat, illetékeket, vámokat vagy díjakat vessenek ki a területükön felvett tüzelőanyagra, amelyet a Kazah Köztársaság által kijelölt légi fuvarozó olyan légi járműve használ, amely az adott tagállam területének egy pontja és az adott tagállam vagy egy másik tagállam területének egy másik pontja között közlekedik.5. CIKKViteldíjak az Európai Közösségen belül1. A II. melléklet e) pontjában felsorolt cikkek rendelkezései kiegészülnek e cikk (2) bekezdésének rendelkezéseivel.2. A Kazah Köztársaság által kijelölt légi fuvarozó(k)nak az I. mellékletben felsorolt, és a II. melléklet e) pontjában foglalt rendelkezések valamelyikét tartalmazó megállapodás alapján az Európai Közösségen belüli légi útvonalakon közlekedő járataira kiszabott viteldíjai az európai közösségi jog hatálya alá tartoznak.6. CIKKMegfelelés a versenyszabályoknak1. Az ezzel ellentétes rendelkezések ellenére az I. mellékletben felsorolt megállapodások semmilyen mértékben sem i. részesíthetik előnyben olyan vállalkozások közötti megállapodások, vállalkozástársulások által hozott döntések vagy összehangolt magatartások elfogadását, amelyek a versenyt megakadályozzák vagy torzítják; ii. erősíthetik bármely efféle megállapodás, döntés vagy összehangolt magatartás hatásait; vagy iii. háríthatják magánjellegű gazdasági szereplőkre a felelősséget a versenyt megakadályozó, torzító vagy korlátozó intézkedések meghozataláért.2. Az I. mellékletben felsorolt megállapodásoknak az e cikk (1) bekezdésével összeegyeztethetetlen rendelkezései nem alkalmazhatók.7. CIKKA megállapodás mellékleteiE megállapodás mellékletei a megállapodás szerves részét képezik.8. CIKKFelülvizsgálat vagy módosításA szerződő felek kölcsönös megegyezés alapján bármikor felülvizsgálhatják vagy módosíthatják ezt a megállapodást.9. CIKKHatálybalépés és ideiglenes alkalmazás1. Ez a megállapodás azon a napon lép hatályba, amelyen a szerződő felek írásban értesítették egymást arról, hogy a megállapodás hatálybalépéséhez szükséges belső eljárásoknak eleget tettek.2. Az (1) bekezdés alkalmazhatóságát nem érinti, hogy a felek megegyeznek abban, hogy e megállapodást ideiglenesen alkalmazzák az azt a napot követő első hónap első napjától, amelyen értesítik egymást arról, hogy az ehhez szükséges eljárások lezárultak.3. A tagállamok és a Kazah Köztársaság között létrejött azon megállapodásokat és egyéb szerződéseket, amelyek e megállapodás aláírásának napján még nem léptek hatályba és amelyeket nem alkalmaznak ideiglenesen, az I. melléklet b) pontja sorolja fel. Ezt a megállapodást minden ilyen megállapodásra és szerződésre alkalmazni kell annak hatálybalépése vagy ideiglenes alkalmazása napjától.10. CIKKA megállapodás megszűnése1. Abban az esetben, ha az I. mellékletben felsorolt megállapodások egyike hatályát veszti, e megállapodás minden olyan rendelkezése, amely az I. mellékletben szereplő adott megállapodásra vonatkozik, szintén hatályát veszti.2. Abban az esetben, ha az I. mellékletben felsorolt összes megállapodás hatályát veszti, ez a megállapodás is hatályát veszti.FENTIEK HITELÉÜL, az alulírott, erre kellően feljogosított meghatalmazottak aláírták ezt a megállapodást.Kelt […]-ban/-ben, a(z) […] év […] havának […] napján, két-két eredeti példányban angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén, kazah és orosz nyelven.AZ EURÓPAI KÖZÖSSÉG RÉSZÉRŐL: | A KAZAH KÖZTÁRSASÁG RÉSZÉRŐL: |I. mellékletA megállapodás 1. cikkében említett megállapodások jegyzékea) A Kazah Köztársaság és az Európai Közösség tagállamai között létrejött kétoldalú légiközlekedési megállapodások, amelyeket e megállapodás aláírásának napján már megkötöttek, aláírtak és/vagy ideiglenesen alkalmaznak-  az Osztrák Köztársaság kormánya és a Kazah Köztársaság kormánya között létrejött, 1993. április 26-án Almatiban aláírt légi szállítási megállapodás, a továbbiakban a II. mellékletben: „a Kazahsztán–Ausztria megállapodás”;-  a Belga Királyság kormánya és a Kazah Köztársaság kormánya között létrejött, 2000. június 27-én Brüsszelben aláírt légiközlekedési megállapodás, a továbbiakban a II. mellékletben: „a Kazahsztán–Belgium megállapodás”;-  a Bolgár Köztársaság kormánya és a Kazah Köztársaság kormánya között létrejött, 1999. szeptember 15-én Brüsszelben aláírt légiközlekedési megállapodás, a továbbiakban a II.. mellékletben: „a Kazahsztán–Bulgária megállapodás”;-  a Dán Királyság kormánya és a Kazah Köztársaság kormánya között létrejött, 1993. április 26-án Almatiban parafált légiközlekedési megállapodás, a továbbiakban a II. mellékletben: „a Kazahsztán–Dánia megállapodás”;-  az Észt Köztársaság kormánya és a Kazah Köztársaság kormánya között létrejött, 2001. április 26-án Asztanában parafált légiközlekedési megállapodás, a továbbiakban a II. mellékletben: „a Kazahsztán–Észtország megállapodás”;-  a Finn Köztársaság kormánya és a Kazah Köztársaság kormánya között létrejött, 1996. február 7-én Almatiban aláírt légiközlekedési megállapodás, a továbbiakban a II. mellékletben: „a Kazahsztán–Finnország megállapodás;-  a Francia Köztársaság kormánya és a Kazah Köztársaság kormánya között létrejött, 1994. október 21-én Párizsban parafált légiközlekedési megállapodás, a továbbiakban a II. mellékletben: „a Kazahsztán–Franciaország megállapodás”;-  a Német Szövetségi Köztársaság kormánya és a Kazah Köztársaság kormánya között létrejött, 1996. március 15-én Bonnban aláírt légiközlekedési megállapodás, a továbbiakban a II. mellékletben: „a Kazahsztán–Németország megállapodás”;legutóbb a Bonnban, 2000. június 6-án és 7-én kelt jegyzőkönyvvel módosítva;-  a Magyar Köztársaság kormánya és a Kazah Köztársaság kormánya között létrejött, 1995. március 9-én Almatiban aláírt légiközlekedési megállapodás, a továbbiakban a II. mellékletben: „a Kazahsztán–Magyarország megállapodás”;-  a Holland Királyság kormánya és a Kazah Köztársaság kormánya között létrejött, 2002. november 27-én Hágában aláírt légiközlekedési megállapodás, a továbbiakban a II. mellékletben: „a Kazahsztán–Hollandia megállapodás”;-  a Lett Köztársaság kormánya és a Kazah Köztársaság kormánya között létrejött, 1998. május 19-én Almatiban aláírt légiközlekedési megállapodás, a továbbiakban a II. mellékletben: „a Kazahsztán–Lettország megállapodás”;-  a Litván Köztársaság kormánya és a Kazah Köztársaság kormánya között létrejött, 1993. július 21-én Vilniusban aláírt légiközlekedési megállapodás, a továbbiakban a II. mellékletben: „a Kazahsztán–Litvánia megállapodás”;-  a Lengyel Köztársaság kormánya és a Kazah Köztársaság kormánya között létrejött, 1997. január 27-én Varsóban aláírt légiközlekedési megállapodás, a továbbiakban a II. mellékletben: „a Kazahsztán–Lengyelország megállapodás”;legutóbb az 1998. december 21-i és 1999. február 8-i jegyzékváltással módosítva;-  a Svéd Királyság kormánya és a Kazah Köztársaság kormánya között létrejött, 1993. április 26-án Almatiban parafált légiközlekedési megállapodás, a továbbiakban a II. mellékletben: „a Kazahsztán–Svédország megállapodás”;-  a Nagy-Britannia és Észak-Írország Egyesült Királyságának kormánya és a Kazah Köztársaság kormánya között létrejött, 1994. március 21-én Londonban megkötött légiközlekedési megállapodás, a továbbiakban a II. mellékletben: „a Kazahsztán – Egyesült Királyság megállapodás”;az 1998. február 2-i és 1998. június 4-i jegyzékváltással módosítva;legutóbb az Asztanában, 2000. november 29-én kelt egyetértési nyilatkozattal módosítva;b) A Kazah Köztársaság és az Európai Közösség tagállamai között létrejött, parafált vagy aláírt kétoldalú légiközlekedési megállapodások és egyéb szerződések, amelyek e megállapodás aláírásának napján még nem léptek hatályba és amelyeket nem alkalmaznak ideiglenesenII. mellékletAz I. mellékletben felsorolt megállapodásokban szereplő és a megállapodás 2–5. cikkében említett cikkek jegyzékea) Tagállam általi kijelölés:-  a Kazahsztán–Bulgária megállapodás 4. cikkének (1) bekezdése;-  a Kazahsztán–Dánia megállapodás 3. cikkének (4) bekezdése;-  a Kazahsztán–Észtország megállapodás 3. cikkének (4) bekezdése;-  a Kazahsztán–Franciaország megállapodás 4. cikkének (3) bekezdése;-  a Kazahsztán–Magyarország megállapodás 3. cikkének (5) bekezdése;-  a Kazahsztán–Hollandia megállapodás 3. cikkének (5) bekezdése;-  a Kazahsztán–Lettország megállapodás 4. cikkének (5) bekezdése;-  a Kazahsztán–Litvánia megállapodás 4. cikkének (5) bekezdése;-  a Kazahsztán–Lengyelország megállapodás 3. cikkének (5) bekezdése;-  a Kazahsztán–Svédország megállapodás 3. cikkének (4) bekezdése;-  a Kazahsztán – Egyesült Királyság megállapodás 4. cikkének (4) bekezdése;b) Az engedélyek vagy jogosítványok megtagadása, visszavonása, felfüggesztése vagy korlátozása:-  a Kazahsztán–Belgium megállapodás 5. cikkének (1) bekezdése;-  a Kazahsztán–Bulgária megállapodás 5. cikke (1) bekezdésének a) pontja;-  a Kazahsztán–Dánia megállapodás 4. cikke (1) bekezdésének a) pontja;-  a Kazahsztán–Észtország megállapodás 4. cikke (1) bekezdésének a) pontja;-  a Kazahsztán–Franciaország megállapodás 5. cikkének (1) bekezdése;-  a Kazahsztán–Finnország megállapodás 4. cikke (1) bekezdésének a) pontja;-  a Kazahsztán–Magyarország megállapodás 4. cikke (1) bekezdésének a) pontja;-  a Kazahsztán–Hollandia megállapodás 4. cikke (1) bekezdésének a) pontja;-  a Kazahsztán–Lettország megállapodás 5. cikke (1) bekezdésének a) pontja;-  a Kazahsztán–Litvánia megállapodás 5. cikke (1) bekezdésének a) pontja;-  a Kazahsztán–Lengyelország megállapodás 4. cikke (1) bekezdésének a) pontja;-  a Kazahsztán–Svédország megállapodás 4. cikke (1) bekezdésének a) pontja;-  a Kazahsztán – Egyesült Királyság megállapodás 5. cikke (1) bekezdésének a) pontja;c) Biztonság:-  a Kazahsztán–Belgium megállapodás 7. cikke;-  a Kazahsztán–Észtország megállapodás 6. cikke;-  a Kazahsztán–Franciaország megállapodás 9. cikke;-  a Kazahsztán–Magyarország megállapodás 7. cikke;-  a Kazahsztán–Hollandia megállapodás 11. cikke;-  a Kazahsztán–Lettország megállapodás 8. cikke;-  a Kazahsztán–Litvánia megállapodás 8. cikke;-  a Kazahsztán–Lengyelország megállapodás 7. cikke;d) A légi járművek tüzelőanyagaira kivetett adók-  a Kazahsztán–Belgium megállapodás 10. cikke;-  a Kazahsztán–Bulgária megállapodás 17. cikke;-  a Kazahsztán–Dánia megállapodás 6. cikke;-  a Kazahsztán–Észtország megállapodás 8. cikke;-  a Kazahsztán–Franciaország megállapodás 11. cikke;-  a Kazahsztán–Finnország megállapodás 6. cikke;-  a Kazahsztán–Magyarország megállapodás 8. cikke;-  a Kazahsztán–Németország megállapodás 6. cikke;-  a Kazahsztán–Hollandia megállapodás 8. cikke;-  a Kazahsztán–Lettország megállapodás 12. cikke;-  a Kazahsztán–Litvánia megállapodás 12. cikke;-  a Kazahsztán–Lengyelország megállapodás 8. cikke;-  a Kazahsztán–Svédország megállapodás 6. cikke;-  a Kazahsztán – Egyesült Királyság megállapodás 8. cikke;e) Viteldíjak az Európai Közösségen belül:-  a Kazahsztán–Belgium megállapodás 13. cikke;-  a Kazahsztán–Bulgária megállapodás 11. cikke;-  a Kazahsztán–Dánia megállapodás 11. cikke;-  a Kazahsztán–Észtország megállapodás 13. cikke;-  a Kazahsztán–Finnország megállapodás 11. cikke;-  a Kazahsztán–Franciaország megállapodás 17. cikke;-  a Kazahsztán–Németország megállapodás 10. cikke;-  a Kazahsztán–Magyarország megállapodás 11. cikke;-  a Kazahsztán–Hollandia megállapodás 12. cikke;-  a Kazahsztán–Lettország megállapodás 11. cikke;-  a Kazahsztán–Litvánia megállapodás 11. cikke;-  a Kazahsztán–Lengyelország megállapodás 11. cikke;-  a Kazahsztán–Svédország megállapodás 11. cikke;-  a Kazahsztán – Egyesült Királyság megállapodás 7. cikke.III. MELLÉKLETA megállapodás 2. cikkében említett egyéb államok jegyzékea) Az Izlandi Köztársaság (az Európai Gazdasági Térségről szóló megállapodás értelmében);b) A Liechtensteini Hercegség (az Európai Gazdasági Térségről szóló megállapodás értelmében);c) A Norvég Királyság (az Európai Gazdasági Térségről szóló megállapodás értelmében);d) A Svájci Államszövetség (az Európai Közösség és a Svájci Államszövetség közötti légiközlekedési megállapodás értelmében). [1] A 2003. június 5-i 11323/03 tanácsi határozat (korlátozott terjesztésű dokumentum)[2] HL C […]., […]., […]. o.[3] HL C […]., […]., […]. o.[4] HL C […]., […]., […]. o.[5] HL C […]., […]., […]. o.


title: Javaslat: a Tanács határozata az Európai Közösség és a Dán Királyság közötti, a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről szóló 1348/2000/EK tanácsi rendelet rendelkezéseinek Dániára történő kiterjesztéséről szóló megállapodás aláírásáról # Javaslat: a Tanács határozata az Európai Közösség és a Dán Királyság közötti, a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről szóló 1348/2000/EK tanácsi rendelet rendelkezéseinek Dániára történő kiterjesztéséről szóló megállapodás megkötéséről

text:
Fontos jogi nyilatkozat

|

52005PC0146(01)

Javaslat: a Tanács Határozata az Európai Közösség és a Dán Királyság közötti, a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről szóló 1348/2000/EK tanácsi rendelet rendelkezéseinek Dániára történő kiterjesztéséről szóló megállapodás aláírásáról  /* COM/2005/0146 végleges */

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 18.04.2005COM(2005) 146 végleges2005/0056 (CNS)Javaslat:A TANÁCS HATÁROZATAaz Európai Közösség és a Dán Királyság közötti, a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről szóló 1348/2000/EK tanácsi rendelet rendelkezéseinek Dániára történő kiterjesztéséről szóló megállapodás aláírásárólJavaslat:A TANÁCS HATÁROZATAaz Európai Közösség és a Dán Királyság közötti, a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről szóló 1348/2000/EK tanácsi rendelet rendelkezéseinek Dániára történő kiterjesztéséről szóló megállapodás megkötéséről(előterjesztő: a Bizottság)INDOKLÁS1. Politikai és jogi háttérAz Európai Unióról szóló szerződéshez és az Európai Közösséget létrehozó szerződéshez csatolt, Dánia helyzetéről szóló jegyzőkönyv 1. és 2. cikke értelmében Dánia nem vesz részt az EK-Szerződés IV. címével kapcsolatos intézkedések elfogadásában. Következésképpen a többek között polgári ügyekben folytatott igazságügyi együttműködés keretében elfogadott közösségi jogi aktusok nem kötelezőek, illetve nem alkalmazhatóak Dániára.E közösségi jogi aktusok egyike a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről szóló 1348/2000/EK tanácsi rendelet. Mivel az Egyesült Királyság és Írország is a részvétel mellett döntött, e rendelet Dánia kivétel valamennyi tagállamra alkalmazandó. Az 1348/2000 rendelet fontos szerepet játszik a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló 44/2001/EK tanácsi rendelet működésében, mivel ez utóbbi hivatkozik az előbbi rendeletnek az eljárást megindító, illetve azzal egyenértékű iratok kézbesítésére vonatkozó rendelkezéseire[1]. A 44/2001 rendelet szintén valamennyi tagállamra alkalmazandó Dánia kivételével. A rendelet felülvizsgálta és aktualizálta a joghatóságról, valamint a határozatok elismeréséről és végrehajtásáról szóló, 1968. évi Brüsszeli Egyezmény szabályait, amelynek – Dániát is beleértve – valamennyi tagállam részese. Az, hogy a 44/2001 rendelet Dániára nem alkalmazható, kedvezőtlen jogi helyzetet teremt, mivel Dániában és az Európai Unió többi tagállamában a joghatóságra, valamint a határozatok elismerésére és végrehajtására eltérő szabályok vonatkoznak. Ez visszalépést jelent tekintettel arra, hogy a 44/2001 rendelet hatálybalépése előtt a Brüsszeli Egyezmény rendelkezéseit valamennyi tagállam egységesen alkalmazta. A jelenlegi helyzet így veszélyezteti a közösségi jogi szabályok egységességét és a jogbiztonságot.Dánia több alkalommal is kifejezte a 44/2001 rendelet és az 1348/2000 rendelet által létrehozott szabályozásban való részvételre irányuló szándékát. Mélyreható tárgyalásokat követően a Bizottság kész volt arra, hogy Dániával párhuzamos megállapodásokat dolgozzon ki, amennyiben a következő feltételek teljesülnek: e megoldásnak kivételes jellegűnek kell lennie, és csak egy átmeneti időszakban alkalmazható; Dánia közösségi szabályozásban való részvételének teljes mértékben a Közösség és annak polgárai érdekeit kell szolgálnia; valamint ugyanazon kötelezettségeknek kell vonatkozniuk Dániára, mint a többi tagállamra annak biztosítása érdekében, hogy azonos tartalmú szabályok nyerjenek alkalmazást Dániában és a többi tagállamban.Ebben helyzetben a Bizottság úgy találta, hogy a Közösség érdekeit szolgálja a 44/2001 rendelet, valamint az 1348/2000 rendelet rendelkezéseinek Dániára történő kiterjesztése. A 44/2001 rendelet rendelkezéseinek Dániára történő kiterjesztéséről szóló megállapodás külön tanácsi határozat tárgyát képezi. A Bizottság mindenekelőtt úgy találta, hogy a 44/2001 rendelet rendelkezéseinek egy párhuzamos megállapodással Dániára történő kiterjesztése esetén az 1348/2000 rendelet rendelkezéseit is ki kell terjeszteni, tekintettel a két jogi aktus között fennálló szoros kapcsolatra.A Bizottság 2002. június 28-án tanácsi határozatra vonatkozó ajánlást nyújtott be, amely felhatalmazza a Bizottságot, hogy kezdjen tárgyalásokat az Európai Közösség és Dánia közötti két megállapodás megkötéséről a 44/2001 rendelet, valamint az 1348/2000 rendelet Dániára történő kiterjesztése érdekében.A Tanács 2003. május 8-án úgy határozott, hogy kivételesen felhatalmazza a Bizottságot a Dániával kötendő megállapodásra vonatkozó tárgyalások lefolytatására annak érdekében, hogy a 44/2001/EK rendelet, valamint az 1348/2000/EK rendelet rendelkezései a nemzetközi jog értelmében Dániára is alkalmazandóak legyenek.2. A tárgyalások eredményeiA Tanács tárgyalási irányelveinek megfelelően a Bizottság megkezdte a tárgyalásokat a polgári és kereskedelmi ügyekben a bírósági és bíróságon kívüli iratok kézbesítéséről szóló 1348/2000 rendelet rendelkezéseinek Dániára történő kiterjesztéséről szóló párhuzamos megállapodás kidolgozásáról, messzemenően ügyelve arra, hogy Dánia e megállapodásból eredő jogai és kötelezettségei megfeleljenek a többi tagállam jogainak és kötelezettségeinek.Ennek eredményeképpen a párhuzamos megállapodás különösen a következőket tartalmazza:-  a Bíróság szerepére vonatkozó megfelelő szabályokat, a Dánia és a többi tagállam közötti párhuzamos megállapodás által alkalmazandó jogi aktus egységes értelmezésének biztosítása érdekében;-  egy eljárást, amely Dánia számára lehetővé teszi, hogy az alapokmány Tanács általi jövőbeni módosításait, valamint az EK-Szerződés 202. cikke alapján elfogadásra kerülő végrehajtási intézkedéseket elfogadja;-  egy záradékot, amely értelmében a megállapodást megszűntnek kell tekinteni, ha Dánia a jövőbeni módosításokat vagy végrehajtási intézkedéseket nem fogadja el;-  olyan szabályokat, amelyek megállapítják Dánia kötelezettségeit harmadik országokkal folytatott olyan tárgyalások esetén, amelyek a párhuzamos megállapodás hatálya alá eső kérdéseket érintő megállapodásokra vonatkoznak;-  a párhuzamos megállapodásnak a másik Szerződő Fél értesítésével történő felmondásának lehetőségét.3. KövetkeztetésekA tárgyalások eredményes lezárása után a Bizottság a következő két határozat elfogadását ajánlja a Tanácsnak:először az Európai Közösség és a Dán Királyság közötti, a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről szóló 1348/2000/EK tanácsi rendelet rendelkezéseinek Dániára történő kiterjesztéséről szóló megállapodás aláírásáról szóló határozatot;másodszor az Európai Közösség és a Dán Királyság közötti, a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről szóló 1348/2000/EK tanácsi rendelet rendelkezéseinek Dániára történő kiterjesztéséről szóló megállapodás megkötéséről szóló határozatot.Javaslat:A TANÁCS HATÁROZATAaz Európai Közösség és a Dán Királyság közötti, a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről szóló 1348/2000/EK tanácsi rendelet rendelkezéseinek Dániára történő kiterjesztéséről szóló megállapodás aláírásárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 61. cikke c) pontjára a 300. cikk (2) bekezdésének első albekezdésével összefüggésben,tekintettel a Bizottság javaslatára[2]:mivel:(1) Az Európai Unióról szóló szerződéshez és az Európai Közösséget létrehozó szerződéshez csatolt, Dánia helyzetéről szóló jegyzőkönyv 1. és 2. cikkének megfelelően az 1348/2000/EK rendelet[3] rendelkezései nem kötelezőek, illetve nem alkalmazhatóak Dániára.(2) 2003. május 8-i határozatával a Tanács felhatalmazta a Bizottságot, hogy kezdjen tárgyalásokat az Európai Közösség és a Dán Királyság közötti megállapodás megkötéséről a fent említett rendelet rendelkezéseinek Dániára történő kiterjesztése érdekében.(3) A Bizottság a Közösség nevében a Dán Királysággal együtt kidolgozott egy ilyen megállapodást.(4) Az Európai Unióról szóló szerződéshez és az Európai Közösséget létrehozó szerződéshez csatolt, az Egyesült Királyság és Írország helyzetéről szóló jegyzőkönyv 3. cikke értelmében az Egyesült Királyság és Írország részt vesz e határozat elfogadásában és alkalmazásában.(5) A Dánia helyzetéről szóló fent említett jegyzőkönyv 1. és 2. cikke értelmében Dánia nem vesz részt e határozat elfogadásában és alkalmazásában.(6) A 2005. január 17-én Brüsszelben parafált megállapodást alá kell írni.A KÖVETKEZŐKÉPPEN HATÁROZOTT:Egyetlen cikkA Tanács elnöke felhatalmazást kap – figyelemmel a megállapodás későbbi időpontban való megkötésére –, hogy kijelölje az Európai Közösség és a Dán Királyság közötti, a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről szóló 1348/2000/EK rendelet rendelkezéseinek Dániára történő kiterjesztéséről szóló megállapodásnak az Európai Közösség nevében történő aláírására jogosult személy(eke)t.Kelt Brüsszelben, -án/-én.a Tanács részérőlaz elnök2005/0056 (CNS)Javaslat:A TANÁCS HATÁROZATAaz Európai Közösség és a Dán Királyság közötti, a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről szóló 1348/2000/EK tanácsi rendelet rendelkezéseinek Dániára történő kiterjesztéséről szóló megállapodás megkötésérőlAZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 61. cikke c) pontjára a 300. cikk (2) bekezdésének első albekezdésével, valamint a 300. cikk (3) bekezdésének első albekezdésével összefüggésben,tekintettel a Bizottság javaslatára[4],tekintettel az Európai Parlament véleményére[5],mivel:(1) Az Európai Unióról szóló szerződéshez és az Európai Közösséget létrehozó szerződéshez csatolt, Dánia helyzetéről szóló jegyzőkönyv 1. és 2. cikkének megfelelően az 1348/2000/EK rendelet[6] rendelkezései nem kötelezőek, illetve nem alkalmazhatóak Dániára.(2) A Bizottság megállapodást dolgozott ki az Európai Közösség és a Dán Királyság között a fent említett rendelet rendelkezéseinek Dániára történő kiterjesztése érdekében.(3) A(z) [……] .../../EK tanácsi határozattal összhangban a megállapodást az Európai Közösség nevében 2005. ……..-án/-én írták alá, figyelemmel annak későbbi időpontban való esetleges megkötésére is.(4) Az Európai Unióról szóló szerződéshez és az Európai Közösséget létrehozó szerződéshez csatolt, az Egyesült Királyság és Írország helyzetéről szóló jegyzőkönyv 3. cikke értelmében az Egyesült Királyság és Írország részt vesz e határozat elfogadásában és alkalmazásában.(5) A Dánia helyzetéről szóló fent említett jegyzőkönyv 1. és 2. cikke értelmében Dánia nem vesz részt e határozat elfogadásában és alkalmazásában.(6) Ezt a megállapodást jóvá kell hagyni.A KÖVETKEZŐKÉPPEN HATÁROZOTT:1. cikkAz Európai Közösség és a Dán Királyság közötti, a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről szóló 1348/2000/EK tanácsi rendelet rendelkezéseinek Dániára történő kiterjesztéséről szóló megállapodást a Közösség nevében a Tanács jóváhagyja.A megállapodás szövegét csatolták e határozathoz.2. cikkA Tanács elnöke felhatalmazást kap, hogy kijelölje a megállapodás 10. cikkének (2) bekezdése szerinti értesítés megtételére jogosult személyt.Kelt Brüsszelben, -án/-én.a Tanács részérőlaz elnök MELLÉKLETMEGÁLLAPODÁSaz Európai Közösség és a Dán Királyság közötta polgári és kereskedelmi ügyekben a bírósági és bíróságon kívüli iratok kézbesítéséről,a továbbiakban: a Közösség, egyrészről, ésA DÁN KIRÁLYSÁG,a továbbiakban: Dánia, másrészről,1. AZZAL AZ ÓHAJJAL, hogy a polgári és kereskedelmi ügyekben a bírósági és bíróságon kívüli iratoknak Dánia és a Közösség egyéb tagállamai közötti továbbítása javuljon és gyorsabbá váljon,2. FIGYELEMBE VÉVE, hogy az ilyen iratokat közvetlenül kell továbbítani a Szerződő Felek által kijelölt helyi testületek között,3. FIGYELEMBE VÉVE, hogy a továbbítás gyorsasága érdekében megengedhető minden arra alkalmas eszköz használata, feltéve, hogy figyelembe veszik bizonyos követelmények teljesülését, így az átvett irat olvashatóságát és megbízhatóságát,4. FIGYELEMBE VÉVE, hogy a továbbítás biztonsága megköveteli, hogy a továbbítandó iratot egy előre nyomtatott formanyomtatvány kísérje, amelyet a kézbesítés foganatosítási helyének nyelvén vagy az adott tagállam által elfogadott bármely más nyelven töltenek ki.5. FIGYELEMBE VÉVE, hogy e megállapodás hatékonyságának biztosítása érdekében az iratok kézbesítése megtagadásának lehetőségét rendkívüli esetekre kell korlátozni,6. MIVEL az Európai Unió tagállamaiban a polgári és kereskedelmi ügyekben a bírósági és bíróságon kívüli iratok kézbesítéséről szóló, az Európai Unió Tanácsa által az 1997. május 26-i jogi aktussal kidolgozott egyezmény[7] nem lépett hatályba, és az egyezmény megkötésére irányuló tárgyalások eredményeinek folyamatosságát biztosítani kell,7. MIVEL az egyezmény lényegi tartalmát az Európai Unió Tanácsa által elfogadott, a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről szóló, 2000. május 29-i 1348/2000/EK rendelet[8] (a továbbiakban: az iratok kézbesítéséről szóló rendelet) átvette,8. HIVATKOZÁSSAL az Európai Közösséget létrehozó szerződéshez és az Európai Unióról szóló szerződéshez csatolt, Dánia helyzetéről szóló jegyzőkönyvre (a továbbiakban: a Dánia helyzetéről szóló jegyzőkönyv), amely értelmében az iratok kézbesítéséről szóló rendelet nem kötelező, illetve nem alkalmazható Dániában,9. AZZAL AZ ÓHAJJAL, hogy az iratok kézbesítéséről szóló rendeletben foglalt rendelkezések, a rendelet jövőbeni módosításai, valamint végrehajtási intézkedései a nemzetközi jog értelmében nyerjenek alkalmazást a Közösség és Dánia közötti kapcsolatokban, mely utóbbi az Európai Közösséget létrehozó szerződés IV. címe tekintetében sajátos helyzetben lévő tagállam,10. HANGSÚLYOZVA a Közösség és Dánia közötti szoros együttműködés fontosságát olyan nemzetközi megállapodások kidolgozása és megkötése tekintetében, amelyek az iratok kézbesítéséről szóló rendelet hatályát érinthetik vagy módosíthatják,11. HANGSÚLYOZVA, hogy Dániának törekednie kell a Közösség által kötött olyan nemzetközi megállapodásokhoz való csatlakozásra, amelyek esetén Dánia részvétele jelentőséggel bír az iratok kézbesítéséről szóló rendelet és e megállapodás koherens alkalmazása érdekében,12. KINYILVÁNÍTVA, hogy az Európai Közösségek Bíróságának hatáskörrel kell rendelkeznie e megállapodás egységes alkalmazása és értelmezése érdekében, ideértve az iratok kézbesítéséről szóló rendeletben foglalt rendelkezéseket és e megállapodás részét képező bármely közösségi végrehajtási intézkedést is,13. HIVATKOZÁSSAL arra, hogy az Európai Közösségek Bírósága az Európai Közösséget létrehozó szerződés 68. cikkének (1) bekezdése szerint hatáskörrel rendelkezik arra, hogy a közösségi intézményeknek a Szerződés IV. címén alapuló jogi aktusai érvényességével vagy értelmezésével – ideértve e megállapodás érvényességét és értelmezését is – kapcsolatos, előzetes döntéshozatalra előterjesztett kérdésekben döntést hozzon, továbbá arra a körülményre, hogy ez a rendelkezés nem kötelező, illetve nem alkalmazható Dániában a Dánia helyzetéről szóló jegyzőkönyv értelmében,14. FIGYELEMBE VÉVE, hogy az Európai Közösségek Bíróságának ugyanilyen feltételekkel kell hatáskörrel bírnia arra, hogy döntést hozzon e megállapodás érvényességére és értelmezésére vonatkozóan valamely dán bíróság által előzetes döntéshozatalra előterjesztett kérdésekben, továbbá hogy a dán bíróságoknak ennélfogva ugyanolyan feltételekkel kell előzetes döntéshozatalt kérnie az iratok kézbesítéséről szóló rendelet és végrehajtási intézkedései értelmezése tekintetében, mint a többi tagállam bíróságainak,15. HIVATKOZÁSSAL az Európai Közösséget létrehozó szerződés 68. cikkének (3) bekezdésében foglalt rendelkezésre, amely szerint az Európai Unió Tanácsa, az Európai Bizottság vagy valamely tagállam kérheti az Európai Közösségek Bíróságát, hogy döntsön a valamely közösségi intézmény által a Szerződés IV. címe alapján hozott jogi aktussal kapcsolatos értelmezési kérdésről, ideértve e megállapodás értelmezését is, továbbá arra a körülményre, a Dánia helyzetéről szóló jegyzőkönyv értelmében ez a rendelkezés nem kötelező, illetve nem alkalmazható Dániában,16. FIGYELEMBE VÉVE, hogy Dániának lehetőséget kell biztosítani arra, hogy az Európai Közösségek Bíróságától ugyanolyan feltételekkel kérhessen előzetes döntéshozatalt e megállapodás értelmezésével kapcsolatos kérdésekről, mint a többi tagállam az iratok kézbesítéséről szóló rendelet és végrehajtási intézkedései tekintetében,17. HANGSÚLYOZVA, hogy a dán jog értelmében a dán bíróságoknak – e megállapodás értelmezésekor, ideértve az iratok kézbesítéséről szóló rendeletben foglalt rendelkezések és e megállapodás részét képező közösségi végrehajtási intézkedések értelmezését is – figyelembe kell venniük az Európai Közösségek Bíróságának, valamint az Európai Közösségek tagállamai bíróságainak esetjogában az iratok kézbesítéséről szóló rendelet és a közösségi végrehajtási intézkedések tekintetében kialakult szabályokat,18. FIGYELEMBE VÉVE, hogy biztosítani kell annak lehetőségét, hogy az Európai Közösséget létrehozó szerződésnek az Európai Közösségek Bírósága előtti eljárásokra vonatkozó rendelkezései alapján a Bíróságtól döntést lehessen kérni e megállapodásból eredő kötelezettségek teljesítésével kapcsolatos kérdésekben,19. MIVEL az Európai Közösséget létrehozó szerződés 300. cikkének (7) bekezdése értelmében e megállapodás kötelező a tagállamokra; kívánatos tehát, hogy Dánia a Bizottsághoz mint a Szerződés őréhez fordulhasson, amennyiben valamely tagállam megsérti e megállapodást,A KÖVETKEZŐKBEN ÁLLAPODTAK MEG:1. CIKKCél1. E megállapodás célja a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről szóló, 2000. május 29-i 1348/2000/EK rendelet tanácsi rendelet (a továbbiakban: az iratok kézbesítéséről szóló rendelet) rendelkezéseinek és végrehajtási intézkedéseinek a Közösség és Dánia közötti kapcsolatokban való alkalmazása a 2. cikk (1) bekezdésének megfelelően.2. A Szerződő Felek célkitűzése az iratok kézbesítéséről szóló rendelet rendelkezéseinek és végrehajtási intézkedéseinek valamennyi tagállamban történő egységes alkalmazása és értelmezése.3. E megállapodás 3. cikkének (1) bekezdésében, 4. cikkének (1) bekezdésében és 5. cikkének (1) bekezdésében foglalt rendelkezések a Dánia helyzetéről szóló jegyzőkönyvből következnek.2. CIKKAz iratok kézbesítésében való együttműködés1. Az iratok kézbesítéséről szóló rendeletben – mely rendeletet e megállapodáshoz csatolták és annak részét képezi – foglalt rendelkezések a rendelet 17. cikke alapján elfogadott és – az e megállapodás hatálybalépését követően elfogadott végrehajtási intézkedések tekintetében – e megállapodás 4. cikkének megfelelően Dánia által végrehajtott végrehajtási intézkedéseivel együtt, továbbá a tagállamok által a rendelet 23. cikke alapján közölt információk a nemzetközi jog szabályai szerint nyernek alkalmazást a Közösség és Dánia közötti kapcsolatokban.2. A rendelet 25. cikkében említett időpont helyett e megállapodás hatálybalépésének időpontját kell alkalmazni.3. CIKKAz iratok kézbesítéséről szóló rendelet módosításai1. Dánia nem vesz részt az iratok kézbesítéséről szóló rendelet módosításainak elfogadásában, és az ilyen módosítások nem kötelezőek, illetve nem alkalmazhatóak Dániában.2. Amennyiben sor kerül a rendelet módosítására, Dánia értesíti a Bizottságot arról a döntéséről, hogy a módosítások tartalmát végrehajtja-e vagy sem. Az értesítést a módosítások elfogadásának napján vagy ettől számított 30 napon belül kell megtenni.3. Amennyiben Dánia úgy határoz, hogy a módosítások tartalmát végrehajtja, az értesítésben meg kell jelölni, hogy a végrehajtás közigazgatási úton is végbemehet, vagy parlamenti jóváhagyásra van szükség.4. Amennyiben az értesítés szerint a végrehajtás közigazgatási úton is végbemehet, az értesítés tartalmazza azt is, hogy valamennyi szükséges közigazgatási intézkedés a rendelet módosításai hatálybalépésének napján lép hatályba, vagy hogy azok az értesítés napján léptek hatályba, attól függően, hogy melyik a későbbi időpont.5. Amennyiben az értesítés szerint a végrehajtáshoz Dániában parlamenti jóváhagyásra van szükség, a következő szabályok alkalmazandók:(a) a jogalkotási intézkedések Dániában a rendelet módosításainak hatálybalépése napján vagy az értesítést követő 6 hónapon belül lépnek hatályba, attól függően, hogy melyik a későbbi időpont;(b) Dánia értesíti a Bizottságot arról, hogy a végrehajtás érdekében hozott jogalkotási intézkedések mely napon lépnek hatályba.6. A Dánia általi értesítés, mely szerint a módosítások tartalmát Dániában végrehajtották (lásd (4) és (5) bekezdés), a nemzetközi jog szerint kölcsönös kötelezettségeket hoz létre Dánia és a Közösség között. A rendelet módosításai így e megállapodás módosításait is jelentik, és a módosításokat e megállapodáshoz csatoltaknak kell tekinteni.7. Abban az esetben, ha:(a) Dánia arról értesíti a Bizottságot, hogy nem hajtja végre a módosítások tartalmát; vagy(b) Dánia nem küld értesítést a (2) bekezdésben megállapított 30 napos határidőn belül; vagy(c) a jogalkotási intézkedések nem lépnek hatályba Dániában az (5) bekezdésben megállapított határidőkön belül;úgy e megállapodást megszűntnek kell tekinteni, kivéve, ha a felek 90 napon belül másként döntenek, vagy a c) pont esetén a jogalkotási intézkedések e határidőn belül hatályba lépnek Dániában. E megállapodás a 90 napos határidő lejárta után 3 hónappal szűnik meg.8. A megállapodásnak a (7) bekezdés szerinti megszűnése nem érinti a megszűnés időpontja előtt továbbított kérelmeket.4. CIKKVégrehajtási intézkedések1. Dánia nem vesz részt az iratok kézbesítéséről szóló rendelet 18. cikkében említett bizottság véleményeinek elfogadásában. A 17. cikk alapján elfogadott végrehajtási intézkedések nem kötelezőek, illetve nem alkalmazhatóak Dániában.2. Amennyiben a rendelet 17. cikke alapján végrehajtási intézkedések elfogadására kerül sor, a végrehajtási intézkedéseket közölni kell Dániával. Dánia értesíti a Bizottságot arról a döntéséről, hogy a végrehajtási intézkedések tartalmát végrehajtja-e vagy sem. Az értesítést a végrehajtási intézkedések átvételekor vagy ettől számított 30 napon belül kell megtenni.3. Az értesítésnek tartalmaznia kell, hogy valamennyi szükséges közigazgatási intézkedés hatályba lép Dániában a végrehajtási intézkedések hatálybalépésének napján, vagy hogy azok az értesítés napján léptek hatályba, attól függően, hogy melyik a későbbi időpont.4. A Dánia általi értesítés, mely szerint a végrehajtási intézkedések tartalmát Dániában végrehajtották, a nemzetközi jog szerint kölcsönös kötelezettségeket hoz létre Dánia és a Közösség között. A végrehajtási intézkedések így e megállapodás részét fogják képezni.5. Abban az esetben, ha:(a) Dánia arról értesíti a Bizottságot, hogy nem hajtja végre a végrehajtási intézkedések tartalmát; vagy(b) Dánia nem küld értesítést a (2) bekezdésben megállapított 30 napos határidőn belül;úgy e megállapodást megszűntnek kell tekinteni, kivéve, ha a felek 90 napon belül másként döntenek. E megállapodás a 90 napos határidő lejárta után 3 hónappal szűnik meg.6. A megállapodásnak a (5) bekezdés szerinti megszűnése nem érinti a megszűnés időpontja előtt továbbított kérelmeket.7. Amennyiben rendkívüli esetekben a végrehajtáshoz Dániában parlamenti jóváhagyás szükséges, a (2) bekezdés szerint Dánia által küldött értesítésnek erre utalnia kell, és a 3. cikk (5)–(8) bekezdésében foglalt rendelkezések alkalmazandók.8. Dánia eljuttatja a Bizottsághoz az iratok kézbesítéséről szóló rendelet 2., 3., 4., 9., 10., 13., 14. és 15. cikkében, a 17. cikk a) pontjában, valamint a 19. cikkében említett információkat. A Bizottság ezeket az információkat a többi tagállamra vonatkozó információkkal együtt közzéteszi. A 17. cikk alapján összeállított kézikönyv és gyűjtemény a Dániára vonatkozó információkat is tartalmazza.5. CIKKAz iratok kézbesítéséről szóló rendeletet érintő nemzetközi megállapodások1. Azon nemzetközi megállapodások, amelyeket a Közösség az iratok kézbesítéséről szóló rendelet szabályain alapuló külső hatáskörének gyakorlása során kötött, nem kötelezőek, illetve nem alkalmazhatóak Dániában.2. Dánia tartózkodik olyan nemzetközi megállapodások kötésétől, amelyek érinthetik vagy módosíthatják az iratok kézbesítéséről szóló – e megállapodáshoz csatolt – rendelet hatályát, kivéve, ha a Közösség ehhez hozzájárul, továbbá e megállapodás és a kérdéses nemzetközi megállapodás egymáshoz való viszonyát megfelelően szabályozzák.3. Amennyiben Dánia olyan nemzetközi megállapodásokról folytat tárgyalásokat, amelyek az iratok kézbesítéséről szóló – e megállapodáshoz csatolt – rendelet hatályát érinthetik vagy módosíthatják, úgy egyezteti álláspontját a Közösséggel, és tartózkodik minden olyan cselekménytől, amely veszélyeztetheti a Közösség összehangolt álláspontjának célkitűzéseit az ilyen tárgyalások folytatására vonatkozó hatáskörén belül.6. CIKKAz Európai Közösségek Bíróságának a megállapodás értelmezésére vonatkozó hatásköre1. Amennyiben egy dán bíróság előtt folyamatban lévő ügyben e megállapodás érvényességére vagy értelmezésére vonatkozó kérdés merül fel, e bíróságnak az Európai Közösségek Bíróságához kell fordulnia döntésért, amennyiben ugyanilyen körülmények esetén az Európai Unió valamely más tagállama bíróságának is így kellene eljárnia az iratok kézbesítéséről szóló rendelet és a 2. cikk (1) bekezdésében említett végrehajtási intézkedések tekintetében.2. A dán jog értelmében a dán bíróságoknak e megállapodás értelmezésekor figyelembe kell venniük a Bíróság esetjogában az iratok kézbesítéséről szóló rendelet rendelkezéseivel, valamint a közösségi végrehajtási intézkedésekkel kapcsolatban kialakult szabályokat.3. Dánia a Tanácshoz, a Bizottsághoz és más tagállamokhoz hasonlóan kérheti a Bíróságot, hogy hozzon döntést e megállapodás értelmezésével kapcsolatos kérdésről. A Bíróságnak az ilyen kérés alapján hozott döntése nem alkalmazható a tagállamok bíróságainak jogerős határozataira.4. Dánia benyújthatja észrevételeit a Bírósághoz olyan esetekben, amikor egy tagállam bírósága a 2. cikk (1) bekezdésében említett rendelkezések értelmezésével kapcsolatos kérdést terjeszt előzetes döntéshozatalra.5. Az Európai Közösségek Bíróságának alapokmányáról szóló jegyzőkönyvet és a Bíróság eljárási szabályzatát alkalmazni kell.6. Amennyiben az Európai Közösséget létrehozó szerződés rendelkezései a Bíróság által hozott döntéseket érintően módosulnak, és ez kihat az iratok kézbesítéséről szóló rendelettel kapcsolatosan hozott döntésekre is, Dánia értesítheti a Bizottságot arról a döntéséről, hogy a módosításokat e megállapodás tekintetében nem alkalmazza. Az értesítést a módosítások hatálybalépése napján vagy ettől számított 60 napon belül kell megtenni.Ebben az esetben e megállapodást megszűntnek kell tekinteni. E megállapodás az értesítés után 3 hónappal szűnik meg.7. A megállapodásnak a (6) bekezdés szerinti megszűnése nem érinti a megszűnés időpontja előtt továbbított kérelmeket.7. CIKKAz Európai Közösségek Bíróságának a megállapodás teljesítésének megítélésével kapcsolatos hatásköre1. A Bizottság a Bírósághoz fordulhat, amennyiben megítélése szerint Dánia nem teljesítette az e megállapodásból eredő valamely kötelezettségét.2. Dánia panasszal fordulhat a Bizottsághoz, amennyiben megítélése szerint valamely tagállam nem teljesítette az e megállapodásból eredő valamely kötelezettségét.3. Az Európai Közösséget létrehozó szerződésnek a Bíróság előtti eljárásokra vonatkozó megfelelő rendelkezéseit, valamint az Európai Közösségek Bíróságának alapokmányáról szóló jegyzőkönyvet és a Bíróság eljárási szabályzatát alkalmazni kell.8. CIKKTerületi hatályE megállapodást az Európai Közösséget létrehozó szerződés 299. cikkében említett területeken kell alkalmazni.9. CIKKA megállapodás megszűnése1. E megállapodás megszűnik, amennyiben Dánia tájékoztatja a többi tagállamot, hogy a továbbiakban nem kíván élni a Dánia helyzetéről szóló jegyzőkönyv I. részében foglaltakkal (lásd a jegyzőkönyv 7. cikke).2. E megállapodást bármelyik Szerződő Fél felmondhatja a másik Szerződő Fél értesítésével. A megállapodás ezen értesítés napját követő hat hónappal szűnik meg.3. A megállapodásnak az (1) vagy (2) bekezdés szerinti megszűnése nem érinti a megszűnés időpontja előtt továbbított kérelmeket.10. CIKKHatálybalépés1. A megállapodást a Szerződő Felek belső eljárásaiknak megfelelően fogadják el.2. E megállapodás azon napot követő hatodik hónap első napján lép hatályba, amely napon a Szerződő Felek értesítik egymást, hogy a hatálybalépéshez szükséges eljárásokat lefolytatták.11. CIKKA szövegek hitelességeE megállapodás két-két eredeti példányban készült angol, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, spanyol, svéd, szlovák, valamint szlovén nyelven, a szövegek mindegyike egyaránt hiteles.MellékletA tagállamokban a polgári és kereskedelmi ügyekben a bírósági és bíróságon kívüli iratok kézbesítéséről szóló, 2000. május 29-i 1348/2000/EK tanácsi rendelet.

[1] Lásd a 44/2001 rendelet 26. cikkének (3) bekezdését.

[2] HL C (…)., ( …)., (…). o.

[3] HL L 160., 2000.6.30., 37. o.

[4] HL C (…)., ( …)., (…). o.

[5] HL C (…)., ( …)., (…). o.

[6] HL L 160., 2000.6.30., 37. o.

[7] HL C 261, 1997.8.27., 1. o. Az egyezmény kidolgozása napján a Tanács tudomásul vette a Hivatalos Lap fent említett számának 26. oldalán megjelent, az egyezményről készített magyarázó jelentést.

[8] HL L 160., 2000.6.30., 37. o.